Diari Oficial de la Generalitat Valenciana


Sumari del DOGV 1972, del 25-02-1993 (1993/827256)

ORDRE de 29 de gener de 1993, de la Conselleria de Treball i Afers Socials, per la qual s'estableix un programa d'ajudes a la contractació indefinida de joves aturats menors de 25 anys i a dones que accedesquen o se reincorporen a l'activitat laboral per compte d'altri.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/29/(6)/dof/vci/html**

### Dades del document

Número de DOGV
:   1972

Data del DOGV
:   25-02-1993

Secció del DOGV
:   DISPOSICIONS GENERALS

Número del document
:   1993/827256


Data del document
:   29-01-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 29 de gener de 1993, de la Conselleria de Treball i Afers Sociales, per la qual s'estableix un programa d'ajudes a la contractació indefinida de joves aturats menors de 25 anys i a dones que accedesquen o es reincorporen a l'activitat laboral per compte d'altri.  
En el marc de desenvolupament dels objectius instrumentals prioritàriament ordenat pel Decret 12/92, de 16 de gener, del Govern Valencià, en matèria de foment d'ocupació (DOGV núm. 1.715, de data 03.02.92), s'estableix un programa de foment de la contractació laboral indefinida amb la finalitat d'elevar el nivell d'ocupació de la Comunitat Valenciana, els objectius de qual són els de promoure la contractació de joves aturats menors de 25 anys i de dones aturades que accedesquen o que se reincorporen al mercat de treball.  
Tenint presents els resultats positius assolits amb el programa durant l'any 1992, es regula com a novetat per a aquest exercici de 1993 la conversió de contractes de caràcter temporal en indefinits, a fi d'augmentar el volum d'ocupació estable assolit fins ara, considerant-hi la no concurrència amb el que s'estableix en la Llei 1/1992, de 3 d'abril, de Mesures Urgents sobre Foment d'Ocupació i Protecció per Atur.  
Per altra part, a l'hora d'establir el procediment s'ha comptat amb la formulació que resulta de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'entrada en vigor de la qual començarà el 27 de febrer de 1993, a fi d'adequar aquella al que aquesta darrera estableix.  
Per això, conformement amb la disposició final segona del Decret 12/1992, de 16 de gener, del Govern Valencià i fent us de les facultats que em confereix la Llei 5/83, de 30 de desembre, de Govern Valencià (DOGV 30.12.83) i del Decret 18/92, de 3 de febrer, del Govern Valencià (DOGV núm. 1.723, de 13.02.92), amb el qual s'aprova el Reglament Orgànic i Funcional de la Conselleria de Treball i Afers Socials,  
ORDENE  
Article primer Objectius  
La Conselleria de Treball i Afers Socials estableix amb aquesta ordre un programa d'ajudes a la contractació indefinida, els objectius del qual són els de crear ocupació estable, dirigit a aturats menors de 25 anys, demandants de primera ocupació menors de 30 anys dones aturades majors de 25 anys que accedesquen a l'activitat laboral per compte d'altri o s'hi reincorporen, i a la conversió de contractes temporals en indefinits.  
La dotació pressupostada per a l?exercici de 1993 es xifra en 200 milions de pessetes en les línies de subvenció 408/000/93 del programa 322.10.  
Article segon. Destinataris  
Podran acollir-se a les mesures de foment d'ocupació les persones físiques o jurídiques amb àmbit d'actuació en la Comunitat Valenciana que desenvolupen una activitat, amb o sense finalitat de lucre i que creen llocs de treball estable que reunesquen i que complesquen els requisits i les condicions que es contenen en els articles següents.  
Als efectes indicats, es considerarà creació de llocs de treball estable aquells la provisió dels quals es realitze en centres de treball instal·lats en la Comunitat Valenciana, mitjançant un contracte de treball per compte d'altri, duració indefinida i jornada de treball completa.  
Article tercer Requisits dels empleadors  
Les persones físiques o jurídiques esmentades a l'article anterior hauran d'acreditar els següents requisits:  
1. Realitzar una activitat de caràcter empresarial, professional, o sense ànim lucratiu de caràcter social o interès públic, en l?àmbit territorial en la Comunitat Valenciana.  
2. Estar inscrites com a persones o entitats empleadores en els règims de la Seguretat Social on existesca afiliació de treballadors per compte d'altri.  
3. Trobar-se al corrent de les seues obligacions fiscals i de la Seguretat Social, o tenir concedit pels organismes competents un ajornament o qualsevol altre benefici de caràcter fiscal o social.  
4. No haver amortitzat llocs de treball en l'any immediat anterior a la/les amortització/ns acollides a aquesta ordre per: expedient de regulació d'ocupació, excepte per causa de força major o acomiadament declarat nul o improcedent per sentència ferma, o que haja reduït el nombre de socis treballadors en el cas que l?entitat sol·licitant siga societat anònima laboral o cooperativa de treball associat.  
Article quart. Requisits dels treballadors  
Els treballadors/es que siguen contractats/des a fi d'acollirse als beneficis que. més endavant es determinen, hauran de reunir els requisits següents:  
1. Quant a la situació d'atur, els exigits per la vigent legislació bàsica d'ocupació, i romandre inscrits com a, aturats/des a les corresponents oficines d'ocupació de l'INEM, amb la deguda actualització de la targeta de demanda d'ocupació.  
2. Quant als grups d'aturats o de col·lectius amb determinades característiques comunes, hauran d'estar enquadrats en alguna de les següents:  
2.1. Joves menors de 25 anys.  
2.2. Demandants de primera ocupació menors de 30 anys.  
2.3. Dones aturades majors de 25 anys, aturades de llarga duració.  
2.4. Dones aturades majors de 25 anys que es reincorporen a l'activitat laboral.  
3. Els/les treballadors/es s'entendran compresos en els apartats anteriors de la següent forma:  
3.1. Els joves menors de 25 anys no els hauran de tenir complerts en la data de la seua contractació i acreditaran la seua situació d'atur amb la mera inscripció en les oficines d'ocupació de l'INEM prèviament a la data del contracte.  
3.2. Seran considerats com a demandants de primera ocupació menors de 30 anys els qui en la data de la seua contractació no hauran complert aquesta edat i la seua experiència laboral pel seu compte o d'altri no excedesca de sis mesos, o de 180 dies, en el cas de cotització diària o setmanal, i acrediten, així mateix, la seua situació d'atur amb la inscripció en les oficines de l'INEM prèviament a la data del contracte.  
3.3. Les dones aturades majors de 25 anys hauran de romandre inscrites com a tals durant si més no un any abans de la seua contractació, i tenir complerta aquesta edat en la data del contracte de treball.  
3.4. S'entendrà que les dones majors de 25 anys se reincorporen a l'activitat laboral si en els cinc anys anteriors a la seua contractació no han realitzat cap activitat laboral pel seu compte o pel d'altri, ni professional col·legiada, i que s'acredite la seua situació d'atur, amb la inscripció com a tals en les oficines de l'INEM, durant si més no sis mesos previs a la data del contracte.  
4. Els/les treballadors/es no podran trobar-se en les següents situacions respecte a l'empleador sol·licitant:  
4.1. Ser soci o membre del consell d'administració o de l'òrgan que realitze les seues funcions en les entitats sol·licitants de caràcter societari mercantil o cooperatiu.  
4.2. Pertànyer als òrgans de representació i/o direcció en les institucions i entitats sense ànim de lucre sol·licitants.  
4.3. Tenir relació conjugal o familiar per consanguinitat o afinitat fins al 2n. grau inclusivament, amb l'empleador, o amb els qui ocupen llocs d'alta direcció, si són entitats o persones jurídiques les sol·licitants.  
4.4. Haver tingut una relació laboral per compte d'altri amb l'empleador, en l'any immediat anterior a la seua contractació, sota qualsevol modalitat de contracte laboral, excepte en els supòsits de conversió de contractes temporals en indefinits regulats en l'article següent.  
Article cinquè. Ajudes i quantia  
Les Ajudes que s'estableixen en el programa regulat per aquesta ordre tenen el concepte de subvenció per contractació realitzada en els termes establerts i amb el límit global quantitatiu referit en l'article primer.  
Les quanties queden fixades per a l?exercici de 1993 en funció dels apartats següents:  
a) Per contracte indefinit i a jornada completa d'aturats menors de 25 anys i demandants de primera ocupació menors de 30 anys: 500.000 PTA.  
b) Per contracte indefinit i a jornada completa de dones aturades majors de 25 anys (aturades de llarga duració o que se reincorporen a l'activitat laboral): 750.000 PTA.  
c) Per la conversió de contractes temporals regulats en els reials decrets 2104/1984, de 21 de novembre, i 1989/1984, de 17 d'octubre, en altres de duració indefinida: 250.000 PTA.  
En tot cas, les subvencions no podran excedir de 750.0.00 PTA per contracte formalitzat, ni de 23.663.911 PTA per sol·licitant; en aquest cas referit a un mateix exercici i es concediran sempre que existesca disponibilitat pressupostària per ser ateses, i no generaran per si mateixes, les contractacions efectuades, cap dret automàtic a les referides subvencions.  
Les subvencions que es concedesquen en aplicació d'aquest programa seran incompatibles amb altres procedents de qualsevol administració pública que es concedesquen a idèntiques contractacions i que consistesquen en quantitats prèviament fixades a preu fet. A aquest efecte seran compatibles amb els incentius a la contractació que consistesquen en bonificacions i/o exempcions d'índole fiscal o de cotització a la Seguretat Social, d'acord amb disposicions legals i reglamentàries vigents.  
Article sisè. Sol·licituds, documentació i terminis  
Els empleadors i/o entitats jurídiques, per obtenir les subvencions a la contractació a què es refereixen els articles anteriors, hauran de presentar sol·licitud en el model establert a aquest efecte, a la qual adjuntarà la documentació que a continuació s'especifica, per tal de donar curs a aquella:  
1. Número d?Identificació Fiscal.  
2. Acreditació de la personalitat jurídica, en el cas que el sol·licitant siga persona jurídica (escriptures, estatuts, qualificació administrativa, etc.).  
3. Declaració responsable sobre el compliment del que preceptua l'apartat 5 de l'article 3r.  
4. Certificació de dades de domiciliació bancària.  
5. DNI i acreditació prèvia d'atur dels treballadors contractats; se exceptuen d'açò últim aquells treballadors el contracte temporal dels quals es convertesca en indefinit.  
6. Còpies del/dels contracte/s de treball visat per l?oficina d'ocupació corresponent, que s'hauran de formalitzar per escrit.  
7. Altes i/o afiliació i alta dels treballadors contractats, en el règim de la Seguretat Socials que escaiga.  
8. Compromís subscrit per l?empleador o persona amb poder suficient, de mantenir el lloc de treball subvencionat un mínim de tres anys, comptadors des de la data del contracte inicial.  
9. Justificació d'estar al corrent en les obligacions fiscals i de la Seguretat Social, l'any immediat anterior a la data de sol·licitud.  
10. L'acreditació, en el cas dels demandants de primera ocupació menors de 30 anys i de les dones que se reincorporen a l'activitat laboral, es realitzarà aportant addicionalment una certificació de cotitzacions de les entitats gestores de la Seguretat Social, i una declaració jurada dels interessats de no haver exercit professió col·legiada no inclosa en cap dels règims de la Seguretat Social, en el període requerit, per considerar-se inclosos en ambdós col·lectius.  
11. En el supòsit de conversió de contractes temporals en indefinits, caldrà aportar el contracte temporal al qual substitueix la contractació per temps indefinit.  
El lloc de presentació serà la direcció territorial de la Conselleria de Treball i Afers Socials de la província on es troben els centres de treball, en els quals se reincorporen els treballadors contractats, per als quals se sol·licita la subvenció o subvencions.  
En el supòsit que els centres de treball es troben en dues o més províncies distintes, el lloc de presentació serà a elecció del sol·licitant, i indicarà expressament aquesta circumstància en la direcció territorial de la Conselleria de Treball i Afers Socials de la província on la presente.  
El termini de presentació de sol·licituds finalitzarà el dia 30 de setembre de cada exercici en què estiga vigent el programa, o si s'escau, el següent dia hàbil si aquell no ho fos.  
Les sol·licituds s'entendran desestimades si no es produeix resolució expressa.  
Article setè. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials instruiran els expedients. A aquest efecte, les direccions territorials de treball, una vegada complet l?expedient, emetran un informe sobre la seua instrucció, que trametran juntament amb la documentació preceptiva a la Direcció General d'Ocupació i Cooperació.  
Quan la documentació aportada a l'expedient siga incompleta o incorrecta, la direcció de territorial de Treball corresponent requerirà l?interessat perquè en un termini de 10 dies esmene la falta o presente la documentació pertinent, i se indicarà en el mateix acte que si no ho fa es considerarà que desisteix de la seua petició, i s'arxivarà sense més tràmit.  
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General d'Ocupació i Cooperació.  
El termini màxim de resolució s'estableix en 6 mesos. La sol·licitud s'entendrà desestimada si no es produeix una resolució expressa dins del termini abans esmentat.  
Les resolucions a què es refereix el paràgraf anterior exhauriran la via administrativa i en la seua contra es podrà interposar recurs contenciós administratiu, en el termini de dos mesos des de la notificació de la resolució corresponent, sense perjudici del que regula la disposició transitòria primera.  
Article vuitè. Pagament i justificació  
La resolució de concessió de les subvencions sol·licitades es condicionarà a la presentació de la documentació acreditativa, esmentada en l'article sisè.  
Comprovats aquests punts i unida la documentació a l'expedient, es procedirà al pagament d'una sola vegada; amb la prevenció al beneficiari d'observar estrictament el compliment de les obligacions que assumeix en percebre fons de caràcter públic.  
Article novè. Obligacions dels empleadors  
Sense perjudici de les obligacions i drets que l'ordre social vigent estableix per als empleadors i treballadors, pel que fa a aquesta ordre, es declaren les següents:  
1. Obligacions dels empleadors.  
1.1. Formalització dels contractes per escrit.  
1.2. Manteniment dels llocs de treball creats, durant un, mínim de tres anys.  
1.3. Proveir les vacants que es produesquen en els esmentats Ilocs de treball amb treballadors que reunesquen idèntics requisits als anteriors, en un termini màxim d'un mes comptador des del cessament d'aquests.  
1.4. No procedir a l'amortització d'altres llocs de treball per idèntics motius que els preceptuats en l'article 3r.4.  
1.5. Facilitar totes les dades i la informació en qüestions relacionades amb les subvencions concedides que els siga requerida per la Conselleria de Treball i Afers Socials o pel personal designat per aquesta per a l?esmentada comesa, i com comunicar a aquesta les incidències i variacions que es produesquen en relació a. aquells.  
2. Obligacions dels treballadors.  
Com que aquests no són els destinataris directes de les subvencions, quant a aquest programa es refereix, els treballadors únicament tindran l?obligació de facilitar, quan siguen requerits per a això, als òrgans competents de la Conselleria de Treball i Afers Socials, informació relativa al lloc de treball que ocupen en la mesura en que aquest estiga subvencionat a l?empara d'aquell.  
Article desè. Revisió dels expedients  
Produirà la resolució parcial o total de les subvencions concedides, l?incompliment per part dels empleadors dels termes, mots i condicions relacionades en els articles precedents, i les obligacions que els esmentats empleadors assumeixen una vegada acceptades aquelles.  
L'esmentada resolució parcial o total requerirà per a la seua adopció l?obertura d'expedient, del qual es donarà audiència als interessats; i en serà l?òrgan competent el mateix que va dictar la resolució controvertida.  
El falsejament o l?ocultació de dades i documents, quan afecten substancialment la concessió i el lliurament de fons públics, produirà, a més, la deducció de responsabilitats en l?ordre jurisdiccional pertinent.  
Article onzè. Control, avaluació i seguiment  
La Conselleria de Treball i Afers Socials a través de les seues direccions territorials, duran a cap les funcions de control de les subvencions concedides, d'acord amb les instruccions emanades de la Direcció General d'Ocupació i Cooperació.  
Escaurà a la Direcció General d'Ocupació i Cooperació realitzar les funcions d'avaluació del programa en conjunt i el seu seguiment en l?àmbit de la Comunitat Valenciana.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc que escaiga de la Inspecció de Treball i Seguretat Social.  
DISPOSICIO TRANSITORIA PRIMERA  
Als procediments iniciats abans de l'entrada en vigor de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, no els serà aquesta d'aplicació, i es regiran per la Llei de Procediment Administratiu de 17 de juliol de 1958.  
DISPOSICIO TRANSITORIA SEGONA  
Els expedients iniciats d'acord amb l?Ordre de 27 de febrer de 1992 (DOGV núm. 1.750, de data 24.03.92) pendents de resolució i/o recurs, es resoldran d'acord amb la normativa aplicable durant l?exercici de 1992.  
DISPOSICIO DEROGATORIA  
Queda derogada expressament l?Ordre de 27 de febrer de 1992, del Conseller de Treball i Afers Socials, amb la qual s'estableix un programa d'ajudes a la contractació indefinida de joves aturats menors de 25 anys i de dones que accedesquen o que se reincorporen a l'activitat laboral per compte d'altri (DOGV num. 1.750, de data 24.03.92).  
DISPOSICIO FINAL  
Aquesta ordre entrarà en vigor el mateix dia de la seua publicació al DOGV i produirà efectes des de l'1 de gener de 1993.  
València, 29 de gener de 1993.  
El Conseller de Treball i Afers Socials,  
MARTIN SEVILLA JIMENEZ


Còpia Permalink ELI